Tæpt ár er liðið frá því að fjallagarpurinn John Snorri Sigurjónsson toppaði fjallið K2 , eitt hættulegasta fjall í heimi . Aðspurður hvernig í ósköpunum honum hafi dottið það í hug segir John Snorri að þetta hafi verið langþráður draumur frá því hann var fjórtan ára gamall . „ Það er alltaf spurning hvenær maður á að elta drauminn sinn . Mér fannst svo fallegt þegar elsta dóttir mín segir við mig þegar ég var að fara ; „ Ég er mjög hrædd en ánægð að þú sért að fara að elta drauminn þinn og láta hann verða að veruleika . " Þegar John Snorri er spurður að því hvert næsta verkefni sé segir hann að fjölskyldan sé núna númer eitt . Þessa dagana er John Snorri í forsvari fyrir ýmis verkefni hjá Ferðafélagi Íslands og kemur meðal annars að undirbúningi Fjölskyldudags félagsins sem haldin verður hátíðlegur á toppi Úlfarsfells á uppstigningardag . „ Þarna verður sett upp stærðarinnar svið og munu Stuðmenn stíga á stokk ásamt MC Gauta og Herði Torfa auk þess sem þyrla Landhelgisgæslunnar kemur með óvæntan gest , " segir John Snorri sem hefur í mörgu að snúast um þessar mundir . Viðtalið í heild má sjá og hlusta á hér ásamt öðrum brotum úr dagskrá K100